system
Răspunde în limba română, în stilul Wikipedia, cat mai corect gramatical.
user
Ce poți împărtăși despre 1169?
assistant


1169 (MCLXIX) a fost un an obișnuit al calendarului iulian.

Evenimente 
 2 ianuarie: Regele Amalric I al Ierusalimului se retrage din Egipt.
 6 ianuarie: Pacea de la Montmirail: regii Henric al II-lea al Angliei și Ludovic al VII-lea al Franței încheie un tratat, prognozând căsătoria dintre copiii lor Richard (duce de Aquitania), respectiv Adele (contesă de Vexin); totodată, moștenirea lui Henric al II-lea se împarte între fiii săi Henric (Normandia și Anjou) și Richard (Aquitania).
 8 ianuarie: Trimis de Nur ad-Din, atabegul de Damasc și Cairo, conducătorul militar Shirkuh intră în Cairo, unde este primit ca eliberator.
 18 ianuarie: După asasinarea vizirului Shawar de către Saladin, Shirkuh devine vizir de Cairo.
 4 februarie: Un puternic cutremur de pământ distruge Catania, în Sicilia (circa 20.000 de decedați).
 8 martie: Cneazul Andrei Bogoliubski pradă Kievul și mută capitala Rusiei kievene la Vladimir; la Kiev este lăsat fratele său, Gleb; Rusia devine o confederație de orașe-stat dispersate, aflate în continuă rivalitate.
 23 martie: Devenit vizir de Cairo după moartea unchiului său Shirkuh, Saladin îi înlocuiește pe funcționarii fatimizi cu partizani ai săi și reprimă o revoltă a trupelor egiptene.
 1 mai: Regele Henric al II-lea al Angliei își debarcă trupele în golful Bannow, punând în practică bula papală din 1156 care acordă regilor Angliei misiunea de a supune Irlanda.
 8 iunie: Dieta de la Bamberg alege pe Henric al VI-lea de Hohenstaufen, fiul împăratului Frederic Barbarossa, ca rege roman.
 1 septembrie: Regele Henric al II-lea al Angliei primește pe legații papali, veniți în Anglia cu misiunea reconcilierii dintre rege și Thomas Becket.
 27 octombrie: Expediție conjugată a cruciaților și bizantinilor asupra Damiettei, în Egipt; orașul rezistă, ca urmare a ajutoarelor trimise de Saladin, vizirul de Cairo.
 13 decembrie: Regele Amalric I al Ierusalimului este nevoit să renunțe la asediul asupra Damiettei.
 25 decembrie: Constance de Bretagne, moștenitoarea ducelui Conan al IV-lea "cel Mic" de Bretagne, este nevoită să se căsătorească cu Geoffroi al II-lea, cel de al treilea fiu al regelui Henric al II-lea al Angliei; Bretagne trece sub influența Plantageneților.

Nedatate 
Având sprijinul regelui Afonso I al Portugaliei, aventurierul Geraldo asediază pe musulmanii din Badajoz; califul almohad Abu Yaqub Yusuf reușește să încheie o alianță cu regele Ferdinand al II-lea al Leonului, împreună cu care atacă pe portughezii din regiunea Badajoz, luând prizonieri atât pe regele Afonso I, cât și pe Geraldo.
 Comitatul de Bourgogne (Franche-Comte) este integrat în Sfântul Imperiu Roman; împăratul Frederic Barbarossa își stabilește curtea la Dole.
 Conducătorul englez Richard de Clare încheie o alianță cu conducătorul irlandez exilat Dermot MacMurrough, pentru a-l sprijini să își recâștige tronul din Leinster; începe o perioadă de intervenții tot mai dese ale englezilor în Irlanda.
 Patriarhul de Constantinopol îl depune pe Constantin al II-lea, mitropolitul de Kiev.
Prima atestare documentară a localității Dud, (județul Arad).
Prima atestare documentară a localității Girișu Negru, (județul Bihor).
Prima atestare documentară a localității Hodoș, (județul Bihor).
Prima atestare documentară a localității Sâniob, (județul Bihor).
Prima atestare documentară a localității Șiria, (județul Arad).
Prima atestare documentară a localității Tămașda, (județul Bihor).

Arte, științe, literatură și filozofie 
 Filosoful Averroes este numit cadiu de Sevilla.
Regina Angliei, Eleanor de Aquitania, părăsește curtea din Anglia, pentru a se stabili la Poitiers, impulsionând genul literar l'amour courtois.
 Se întemeiază mănăstirea rusă Sfântul Pantelimon, la Muntele Athos.

Înscăunări 
 18 ianuarie: Shirkuh, vizir de Cairo.
 23 martie: Saladin, vizir de Cairo.
 15 august: Henric al VI-lea de Hohenstaufen, rege romano-german.
aprilie: Richard, duce de Aquitania.

Nașteri 
 10 septembrie: Alexios al II-lea, împărat al Bizanțului (d. 1183).
 Theodor Branas, general bizantin (d. ?)

Decese 
 2 ianuarie: Bertrand de Blanchefort, mare maestru al Ordinului templierilor (n.c. 1109).
 18 ianuarie: Shawar, vizir fatimid de Cairo (n. ?)
 23 martie: Shirkuh, locotenentul lui Nur ad-Din și vizir de Cairo (n. ?)
 9 iulie: Guido de Ravenna, cartograf, entomolog și istoric italian (n ?)
 Boleslav Sverkersson, pretendent la tronul Suediei (n. ?)
 Etienne de Perche, cancelar al regatului Siciliei și arhiepiscop de Palermo (n. ?)

Vezi și 
 Listă de conducători de stat din 1169

1169